О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 321
Взето с Протокол № 26 от заседание на Общински съвет - Чепеларе, проведено на 25.07.2013 година

ОТНОСНО: Преобразуване на Спортно училище „Олимпийски надежди” – гр. Чепеларе от общинско спортно училище в държавно спортно училище
Общински съвет – Чепеларе, като изслуша предложението на Кмета на Общината, Постоянната комисия по образование, култура, младежки дейности и спорт и след станалите разисквания на основание чл. 21, ал.1, т. 8 и т. 23 от ЗМСМА във връзка с чл. 23, ал. 4 от Закона за физическото възпитание и спорта, във връзка с чл. 10, ал. 7 от Закона за народната просвета, чл. 12, ал. 2 от Правилника за прилагане на Закона за народната просвета и чл. 34в, ал. 1 и ал. 3 от Правилника за прилагане на Закона за физическото възпитание и спорта, както и чл. 12, ал. 3 от Закона за общинската собственост
Р   Е   Ш   И:

1. Общински съвет – Чепеларе дава съгласие Спортно училище „Олимпийски надежди” – гр. Чепеларе да се преобразува от общинско спортно училище в държавно спортно училище, считано от 01.01.2014 г., като от тази дата се променя и финансиращият орган на Спортното училище.

2. Общински съвет – Чепеларе предлага на Министъра на младежта и спорта да изготви мотивирано предложение до Министъра на образованието и науката за издаване на заповед за преобразуване на Спортно училище „Олимпийски надежди” – гр. Чепеларе от общинско спортно училище в държавно спортно училище, считано от 01.01.2014 г. със следните МОТИВИ:
Понастоящем възможностите на Община Чепеларе да запази и развива съществуващото спортно училище са ограничени, а функционирането на такова профилирано училище е от особена важност както за децата, които имат необходимите способности и желание да се занимават целенасочено със спорт, така и за развитието на българския спорт като цяло. 

Чрез преобразуването на СУ „Олимпийски надежди” от общинско в държавно ще се подпомогне в по-висока степен развитието на спорта както на регионално, така и на национално ниво и ще се създадат повече възможности за привличане на млади спортни таланти, още повече че това е едно от малкото училища в страната за зимни спортове. Считаме, че училището може да се обособи като място за обучение и подготовка на елитни спортисти, които достойно да представят България на международни състезания.  

Единствената до момента олимпийска титла от зимни спортове за страната ни е на нашата съгражданка Екатерина Дафовска, започнала спортната си кариера в Чепеларе.
Постиженията на възпитаниците на СУ „Олимпийски надежди” през последните години са: от Световно първенство по летен биатлон за 2011 г. (щафета) - 3-то място; от държавни първенства - 5 индивидуални шампионски титли и 2 щафетни по биатлон; от Европейското първенство за младежи и девойки по биатлон 2012 г. – 1-во, 3-то и 4-то място (индивидуално), 7-мо място (щафета); вицесветовна титла на спринт от Световното първенство по биатлон – 2012 г.; 5 републикански титли по биатлон от държавните първенства през 2012 г.; 2 вицешампионски титли по сноуборд за 2012 г.; едно 1-во, две 2-ри и едно 3-то място по тенис на маса; от Държавно първенство по сноуборд за 2013 г. – две втори места и др.
Кадрите – учители и треньори, работещи в спортното училище, са с много добра квалификация. При необходимост от увеличаване на паралелките има възможност за  допълнително обезпечаване със специалисти.

Географското разположение на Чепеларе предполага много добри условия за аклиматизация и подготовка на спортисти. Градът е разположен на 1140 м. надморска височина. В непосредствена близост се намира ски-център „Мечи чал”, а на 10 км. е курортният комплекс Пампорово.

На територията на общината към настоящия момент функционират 11 клуба по: ски алпийски дисциплини, биатлон, сноуборд, тенис на маса, тенис на корт, хандбал, футбол, карате и алпинизъм. Техни възпитаници са носители на много титли, включително европейски.

Учебно-тренировъчната база на училището е в много добро състояние. СУ „Олимпийски надежди” разполага със зала за тенис – една от най-съвременните в страната, стрелбище по биатлон, спортна зала за колективни спортове. За тренировъчна дейност през зимния сезон се използват пистите на ски-център „Мечи чал” с най-модерни лифтови съоръжения и оръдия за сняг, Роженски поляни и курортен комплекс Пампорово. В Чепеларе има и два тенис корта, волейболно игрище, игрище за мини футбол с изкуствена настилка, стена за спортно катерене.

Не на последно по значение място е съпричастността на местната общност към развитието на спорта. Фирми като „Чепеларе курорт”, „Амер спортс”, Орион” и частни лица са винаги открити за спомоществователство и подкрепа.

3. Общински съвет – Чепеларе дава съгласие да предостави на преобразуваното училище, считано от датата на преобразуването му, безвъзмездно право на управление върху имот – публична общинска собственост, а именно: поземлен имот с идентификатор 80371.240.1753, с площ 7 542 кв.м., с трайно предназначение на територията: урбанизирана и начин на трайно ползване: ниско застрояване, находящ се в гр. Чепеларе, ул. „Спортна” по кадастралната карта и кадастралните регистри на гр. Чепеларе, ведно със застроените в  имота сгради: 

· Сграда с идентификатор 80371.240.1753.1 със застроена площ 1 225 кв. м., с предназначение: сграда за образование;
· Сграда с идентификатор 80371.240.1753.2 със застроена площ 556 кв. м., с предназначение: сграда за образование. 

-Общ брой на общинските съветници: 13

-Гласували: 10
Атанас Русенов: “ЗА”



Искрен Бозов: “ЗА”
Борис Къдрински: “ЗА”



Костадин Петков: “ЗА”
Георги Попов: “ЗА”




Пантелей Мемцов: “ЗА”
Елка Ангелова: “ЗА”




Райко Сивенов: “ЗА”
Илия Илиев: “ЗА”




Стефан Янков: “ЗА”
ОБЩО “ЗА” 10
“ПРОТИВ” 0
“ВЪЗДЪРЖАЛ СЕ” 0







ПРЕДСЕДАТЕЛ НА ОБЩИНСКИ

СЕКРЕТАР: …………




СЪВЕТ - Ч Е П Е Л А Р Е: …………..

/ЛИДИЯ ДАРАКЧИЕВА/




/КОСТАДИН ПЕТКОВ/
